**Ministru kabineta noteikumu projekta “Grozījumi Ministru kabineta 2020.gada 14.jūlija noteikumos Nr.455 “Covid-19 skarto tūrisma nozares saimniecisko darbības veicēju atbalsta piešķiršanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts “Grozījumi Ministru kabineta 2020.gada 14.jūlija noteikumos Nr.455 “Covid-19 skarto tūrisma nozares saimniecisko darbības veicēju atbalsta piešķiršanas kārtība”” (turpmāk – Projekts) precizē kritērijus, atbilstoši kuriem tūrisma krīzes skartais nodokļu maksātājs var pieteikties atbalstam granta veidā darba samaksas un operacionālo izmaksu kompensēšanai Covid-19 krīzes seku pārvarēšanai. Noteikumi stājas spēkā ar dienu, kad oficiālajā izdevumā “Latvijas Vēstnesis” ir publicēts paziņojums par to, ka Eiropas Komisija ir pieņēmusi lēmumu par komercdarbības atbalsta saderību ar Eiropas Savienības iekšējo tirgu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, balstoties uz Covid-19 infekcijas izplatības seku pārvarēšanas likuma 2.pantu un 15.panta trešo daļu valsts tautsaimniecības drošības nodrošināšanai, kas pēc ārkārtējās situācijas beigām noregulē pasākumus Covid-19 pandēmijas valsts apdraudējuma un tā seku novēršanai un pārvarēšanai, kamēr būs nepieciešami īpaši pasākumi un atbalsta mehānisms Covid-19 apdraudējuma un tā seku novēršanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošā kārtība atbilstoši 2020.gada 14.jūlija noteikumos Nr.455 “Covid-19 skarto tūrisma nozares saimnieciskās darbības veicēju atbalsta piešķiršanas kārtība” (turpmāk – MK noteikumi Nr.455) nosaka kritērijus un kārtību granta piešķiršanai krīzes skartajiem nodokļu maksātājiem – tūrisma un ar to saistīto (pasākumu) nozaru saimnieciskās darbības veicējiem (turpmāk – saimnieciskās darbības veicējiem) – Covid-19 krīzes seku pārvarēšanai.Pieteikšanās ir beigusies 30.septembrī. Saskaņā ar MK noteikumiem Nr.455 pēc LIAA sniegtās informācijas ir saņemts pieprasījums atbalsta piešķiršanai par summu 14 613 710 EUR. EM norāda, ka atbalsta ietvarā paredzētais un valdības piešķirtais finansējums sastādīja 19 200 000 EUR. Attiecīgi, veidojas atlikums, ar kuru paredzēts segt tālāk aprakstītos priekšlikumus risinājumiem.Papildus tam, ir pabeigta atbalsta programma tūrisma operatoriem atbilstoši Ministru kabineta 2020. gada 16. jūnija noteikumiem Nr. 400 “Noteikumi par īpašā atbalsta mehānismu repatriācijas izmaksu segšanai tūrisma operatoriem”” (turpmāk – MK noteikumi Nr.400), kas godprātīgi veica repatriācijas reisus, atgriežot izceļojošos tūristus pirms ārkārtas apstākļu iestāšanās (starptautisko pasažieru pārvadājumu aizliegumam).Paredzētais finansējums atbalsta programmai: 800 000 EUR, pieteikšanās atbalstam ir beigusies, notiek izvērtēšana. Netiks apgūts 160 000 EUR.Līdz ar to, MK noteikumu Nr.455 grozījumi paredz:* Pārcelt neizmantotos 160 000 EUR no MK noteikumiem Nr.400 uz MK noteikumiem Nr.455
* MK noteikumos Nr.455 visu pieejamo brīvo finansējumu izmantot tūrisma nozares komersantu atbalstam – atvērt jaunu pieteikšanos atbalstam, pirms tam veicot divus būtiskus papildinājumus programmas nosacījumos:
	+ Iekļaut atbalstāmajās izmaksās operacionālo izmaksu segšanu viesnīcām (4 euro/kvadrātmetrā);
	+ Ļaujot pieteikties arī tūrisma uzņēmumiem, kuri dibināti pēc 2019.gada jūnija un attiecīgi līdz šim nekvalificējās, ka bija jāpierāda apgrozījuma samazinājums 2020.gada jūnijs pret 2019.gada jūniju;
* Attiecīgi tiek pagarināta atbalsta izlietošana līdz 2021.gada jūnijam;
* Saistīti tiek pagarināti arī atbalsta pēcuzraudzības periodi un LIAA pieeja VID datubāzēm, lai šo pēcuzraudzību veiktu;
* Ņemot vērā 2020.gada 13.oktobra grozījumus Eiropas Komisijas Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (angliski - Temporary Framework to support the economy in the context of the COVID-19 outbreak), pagarināt maksimālo lēmumu pieņemšanas termiņu līdz regulējumā noteiktajam.

Noteikumi stājas spēkā ar brīdi, kad oficiālajā izdevumā "Latvijas Vēstnesis" tiks publicēts paziņojums par to, ka Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu.**Šajā paziņojumā tiks arī norādīts termiņš līdz kuram ir iespējams pieteikties atbalsta saņemšanai. Ņemot vērā, ka pastāv nenoteiktība par to, kurā datumā tiks saņemts Eiropas Komisijas lēmums. Kā arī to, ka tuvojās Ziemassvētku un Jaungada brīvdienas, pieteikšanās termiņš tiks noteikt samērīgs, lai termiņš nebūtu pārāk īss brīdis pirms brīvdienām, kas varētu apgrūtināt kvalitatīvu pieteikumu sagatavošanu un iesniegšanu. Ja saskaņojums no EK tik saņemts īsi pirms Ziemassvētku un Jaungada brīvdienām, tad pieteikšanās termiņš tiks noteikts līdz janvāra beigām, lai pieteicēji varētu sagatavot kvalitatīvus pieteikumus. Vienlaikus tas neierobežos pieteicēju tiesības iesniegt pieteikumus ātrāk – jau 2020.gada beigās, jo saņemtie pieteikumi tiks izskatīti uzreiz, rindas secībā. Apmaksa tiks veikta 5 dienu laikā pēc pieteikuma apstiprināšanas.** |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas Investīciju un attīstības aģentūra |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos tūrisma un saistīto (pasākumu) nozaru nodokļu maksātājus, kā arī Latvijas Investīciju un attīstības aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam  | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam  |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 19 200 000 | 160 000 | 0 | 0 | 0 | 0 | 0 |
| 2.1. valsts pamatbudžets | 19 200 000 | 160 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | - 19 200 000 | - 160 000 | 0 | 0 | 0 | 0 | 0 |
| 3.1. valsts pamatbudžets | - 19 200 000 | - 160 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 160 000 | X | 0 | X | 0 | 0 |
| 5. Precizēta finansiālā ietekme: | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Finansējums 160 000 EUR apmērā tiks novirzīts no MK noteikumos Nr.400 paredzētā finansējuma repatriācijas izmaksu segšanai, ņemot vērā, ka tas netiks iztērēts plānotājā apmērā. Atbilstoši MK noteikumos Nr.455 paredzētajam un Ministru kabineta 2020.gada 11.augusta rīkojumam Nr.415 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Ekonomikas ministrijai tūrisma nozares atbalstam ir piešķirts finansējums 19 200 000 EUR apmērā, no kura plānotais atlikums ir orientējoši 4 586 290 EUR apmērā (pēdējo pieteikumu vērtēšana vēl turpinās).Ņemot vērā minēto, atbalsta izmaksai Projektā paredzētajam saņēmēju lokam, kas sastāda orientējoši 200 viesnīcas plānots novirzīt finansējumu 4 746 290 EUR apmērā, jeb vidēji 23 731 EUR vienam pieteicējam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaicīgi ir sagatavoti grozījumi MK noteikumos Nr.400, precizējot granta programmai pieejamo valsts budžeta finansējumu. Tiks sagatavoti grozījumi Ministru kabineta 2020.gada 18.jūnija rīkojumā Nr.334 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, precizējot paredzētā finansējumu 800 000 EUR apmērā izlietošanas mērķi.  |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem, 2020.gada 29.jūnija pieņemtajiem grozījumiem, 2020.gada 13.oktobrī pieņemtajiem grozījumiem) (angliski - Temporary Framework to support the economy in the context of the COVID-19 outbreak) (turpmāk – Komisijas paziņojums).
* Saistības sniegt paziņojumu Eiropas Savienības institūcijām, ar informāciju, ka atbalsta programma tiks saskaņota ar Eiropas Komisiju.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības: 1. Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem, 2020.gada 29.jūnija pieņemtajiem grozījumiem, 2020.gada 13.oktobrī pieņemtajiem grozījumiem) (angliski - Temporary Framework to support the economy in the context of the COVID-19 outbreak) (turpmāk – Komisijas paziņojums).
 |
| A | B | C | D |
| Komisijas paziņojuma 22.punkta b) punkts | Noteikumu projekta 1.2. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 1.3. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta d) punkts | Noteikumu projekta 1.13. apakšpunkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programmas grozījumi tiks saskaņota ar Eiropas Komisiju |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts paredz precizējumus, kas labvēlīgi ietekmēs tūrisma saimnieciskās darbības veicējus. Nepieciešama tūlītēja rīcība un atbalsta risinājuma steidzama ieviešana, lai mazinātu šobrīd ar regulējumu neatbalstāmajiem uzņēmumiem un izmaksām krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros.  |
| 3. | Cita informācija | Nav |

**Ekonomikas ministrs J.Vitenbergs**

**Vīza:**

**Valsts sekretārs E. Valantis**